CELEX: 32016R1333
Language: ro
Date: 2016-08-04 00:00:00
Title: Regulamentul (UE) 2016/1333 al Consiliului din 4 august 2016 de modificare a Regulamentului (CE) nr. 329/2007 privind măsuri restrictive împotriva Republicii Populare Democrate Coreene

5.8.2016   
            
            
               RO
            
            
               Jurnalul Oficial al Uniunii Europene
            
            
               L 212/1
            
         REGULAMENTUL (UE) 2016/1333 AL CONSILIULUI
   din 4 august 2016
   de modificare a Regulamentului (CE) nr. 329/2007 privind măsuri restrictive împotriva Republicii Populare Democrate Coreene
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 215,
   având în vedere Decizia (PESC) 2016/849 a Consiliului din 27 mai 2016 privind măsuri restrictive împotriva Republicii Populare Democrate Coreene și de abrogare a Deciziei 2013/183/PESC (1),
   având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
   întrucât:
   
               (1)
            
            
               Regulamentul (CE) nr. 329/2007 al Consiliului (2) pune în aplicare măsurile prevăzute în Decizia (PESC) 2016/849.
            
         
               (2)
            
            
               La data de 2 martie 2016, Consiliul de Securitate al Organizației Națiunilor Unite a adoptat Rezoluția (CSONU) 2270 (2016), care prevede noi măsuri împotriva Coreei de Nord. În conformitate cu rezoluția respectivă, la data de 4 aprilie 2016 Comitetul de sancțiuni instituit în temeiul CSONU 1718 (2006) a publicat o listă cu produse suplimentare cărora li se aplică interdicțiile privind transferul, obținerea și furnizarea de asistență tehnică (denumită în continuare „lista produselor sensibile”).
            
         
               (3)
            
            
               La data de 4 august 2016, Consiliul a adoptat Decizia (PESC) 2016/1341 (3) de punere în aplicare a măsurii respective. Prin urmare, Regulamentul (CE) nr. 329/2007 ar trebui modificat în consecință.
            
         
               (4)
            
            
               Pentru a se asigura eficacitatea măsurilor prevăzute în prezentul regulament, acesta ar trebui să intre în vigoare imediat,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 329/2007 se modifică după cum urmează:
   
               1.
            
            
               Articolul 2 se modifică după cum urmează:
               
                           (a)
                        
                        
                           la alineatul (1) litera (a) și la alineatul (3), cuvintele „anexele I, Ia și Ib” se înlocuiesc cu cuvintele „anexele I, Ia, Ib și Ig”;
                        
                     
                           (b)
                        
                        
                           la alineatul (2) se adaugă următorul paragraf:
                           „Anexa Ig include articolele, materialele, echipamentele, produsele și tehnologiile legate de armele de distrugere în masă care sunt identificate și desemnate ca produse sensibile în temeiul punctului 25 din Rezoluția Consiliului de Securitate ONU 2270 (2016).”
                        
                     
         
               2.
            
            
               La articolul 3 alineatul (1) literele (a)-(d), cuvintele „anexele I, Ia și Ib” se înlocuiesc cu cuvintele „anexele I, Ia, Ib și Ig”.
            
         
               3.
            
            
               La articolul 5c alineatul (4), elementul de frază introductiv se înlocuiește cu următorul text:
               „(4)   Tranzacțiile menționate la alineatul (3) care implică un transfer de fonduri a căror valoare:”.
            
         
               4.
            
            
               La articolul 13 alineatul (1) se adaugă următoarea literă:
               
                           „(g)
                        
                        
                           să modifice anexa Ig în funcție de ceea ce stabilește fie Consiliul de Securitate ONU, fie Comitetul de sancțiuni și să adauge numerele de referință preluate din Nomenclatura combinată, astfel cum sunt stabilite în anexa I la Regulamentul (CEE) nr. 2658/87.”
                        
                     
         
               5.
            
            
               Textul prevăzut în anexa la prezentul regulament se introduce ca anexa Ig.
            
         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 august 2016.
      
         
            Pentru Consiliu
         
         
            Președintele
         
         M. LAJČÁK
      
   
   
      (1)  JO L 141, 28.5.2016, p. 79.
   
      (2)  Regulamentul (CE) nr. 329/2007 al Consiliului din 27 martie 2007 privind măsuri restrictive împotriva Republicii Populare Democrate Coreene (JO L 88, 29.3.2007, p. 1).
   
      (3)  Decizia (PESC) 2016/1341 a Consiliului din 4 august 2016 de modificare a Deciziei (PESC) 2016/849 privind măsuri restrictive împotriva Republicii Populare Democrate Coreene (a se vedea pagina 116 din prezentul Jurnal Oficial).
   
      ANEXĂ
      
         
            „ANEXA Ig
            Produse și tehnologii menționate la articolele 2, 3 și 6 (1)”.
         
      
      
         (1)  Codurile de nomenclatură sunt cele aplicabile produselor relevante din Nomenclatura combinată, astfel cum este definită la articolul 1 alineatul (2) din Regulamentul (CEE) nr. 2658/87 al Consiliului și cum este prevăzută în anexa I la acesta.